“อุตุ” เตือนพายุไต้ฝุ่น “โนรู” จ่อเข้าภาคอีสาน “อุบล-อำนาจเจริญ” 29 ก.ย.นี้
“กรมอุตุนิยมวิทยา” เตือนพายุไต้ฝุ่น “โนรู” เคลื่อนผ่าน สปป.ลาว และเข้าสู่ภาคอีสานบริเวณตอนบนของจังหวัด “อุบล-อำนาจเจริญ” ช่วงเย็น วันที่ 29 ก.ย.65
“กรมอุตุนิยมวิทยา” เตือนพายุไต้ฝุ่น “โนรู” เคลื่อนผ่าน สปป.ลาว และเข้าสู่ภาคอีสานบริเวณตอนบนของจังหวัด “อุบล-อำนาจเจริญ” ช่วงเย็น วันที่ 29 ก.ย.65
27 ก.ย. 2565

ผู้สื่อข่าวรายงานว่า กรมอุตุนิยมวิทยา เผยแพร่เส้นทางพายุไต้ฝุ่นโนรูที่ผ่านเวียดนาม วันที่ 28 ก.ย.65 ก่อนเข้า สปป.ลาว และไทย ในวันที่ 29 ก.ย.65 โดยมีรายละเอียด ดังนี้
โดยอัพเดตเส้นทางพายุ “โนรู (NORU) เช้าวันนี้ (27 ก.ย.65) พายุไต้ฝุ่นโนรู “NORU” บริเวณทะเลจีนใต้ตอนกลาง คาดว่าจะเคลื่อนขึ้นฝั่งประเทศเวียดนามตอนกลาง (เมืองดานัง) ในช่วงเช้าของวันที่ 28 ก.ย.65 และจะอ่อนกำลังลงเป็นพายุโซนร้อน เคลื่อนผ่าน สปป.ลาว และเข้าสู่ด้านตะวันออกของภาคอีสาน บริเวณตอนบนของ จ.อุบลราชธานี และ จ.อำนาจเจริญ ช่วงเย็นของวันที่ 29 ก.ย.65 และจะอ่อนกำลังลงเป็นพายุดีเปรสชัน และหย่อมความกดอากาศต่ำตามลำดับ
ทั้งนี้จะเคลื่อนเข้าปกคลุมภาคอีสานตอนกลาง ภาคกลาง และภาคเหนือต่อไป ซึ่งอาจทำให้มีฝนตกหนักถึงหนักมากบริเวณภาคอีสานตอนล่าง บริเวณ จ.อุบลราชธานี, ศรีสะเกษ, สุรินทร์, และบุรีรัมย์ ต้องเฝ้าระวังและติดตามประกาศจากกรมอุตุนิยมวิทยาอย่างใกล้ชิด
 